Document ID: /fineweb-2-swissfilter-quality_10-filterrobots/filtered/01308.jsonl.gz/1072

Kosova
Nga 1 prilli shfuqizohet taksa, hyn në fuqi reciprociteti ndaj Serbisë
Qeveria në detyrë e Kosovës pritet të shfuqizojë plotësisht taksën 100 për qind për importet nga Serbia dhe Bosnjë e Hercegovina për ta zëvendësuar atë me masat e plota të reciprocitetit tregtar dhe politik.
Zyrtarët në Qeverinë e Kosovës thanë për Radion Evropa e Lirë se kjo masë bazohet në vendimin e 20 marsit, kur qeveria kishte vendosur të lirojë nga taksa importet për lëndën e parë nga Serbia.
Në bazë të këtij vendimi është thënë se Qeveria e Kosovës më 1 prill do të nxjerrë vendim për të shfuqizuar vendimet e qeverisë së kaluar të datave 21 dhe 28 nëntor të vitit 2018, kur ishte vendosur taksa ndaj importeve nga Serbia dhe Bosnjë e Hercegovina.
Zëvendëskryeministri në detyrë i Kosovës, Haki Abazi, tha për Radion Evropa e Lirë se të gjithë këto masa do vendosen bazuar në veprimet e Serbisë dhe Bosnjë e Hercegovinës ndaj Kosovës.
“Të gjitha këto masa janë në nivelin e reciprocitetit real, praktikë të formës së aplikimit të politikave që bën Serbia ndaj mallrave dhe aspektit tregtar me Kosovën”, tha Abazi.
“Kemi raste që edhe gjatë kalimit transit të mallrave nëpër territorin e Serbisë për vendet e Bashkimit Evropian, gjithashtu krijohen barriera që pengojnë lëvizjen e mallrave në territorin e Serbisë”, u shpreh Abazi për Radion Evropa e Lirë.
SHBA e konsideron të pamjaftueshëm vendimin e Kurtit për taksën
Ai thotë se Serbia vazhdimisht ka aplikuar masa që kanë dëmtuar prodhuesit kosovarë, duke mos respektuar edhe Marrëveshjen për tregti të lirë (CEFTA), çka sipas tij, ka pamundësuar raportet që shkojnë në qëndrueshmëri ekonomike.
“Natyrisht që është në vendimet e institucioneve të Kosovës për të mbrojtur interesat e vendit. Ne kemi barriera jotarifore që Serbia ka aplikuar përkundër faktit se kemi marrëveshjen e CEFTA-s”, tha ai.
“Një zhvillim pozitiv ka ndodhur gjatë bisedës së kancelares gjermane, Angela Merkel dhe presidentit të Serbisë, Aleksandar Vuçiq, kur ky i fundit ka treguar gatishmëri që të bisedohet në procesin e dialogut për heqjen e këtyre barrierave jotarifore”, tha zëvendëskryeministri në detyrë, Haki Abazi.
Kurse zyrtarë të Doganave të Kosovës pohojnë se janë të gatshëm të zbatojnë çdo vendim të Qeverisë së Kosovës. Adriatik Stavileci, në një prononcim për Radion Evropa e Lirë, thekson se Dogana vetëm pret udhëzimet nga Qeveria e Kosovës.
“Normalisht, Dogana zbaton masat që merr Qeveria e Kosovës. Normalisht edhe vendimin për reciprocitet dhe secilin vendim të Qeverisë së Republikës se Kosovës, Dogana do të respektojë në maksimum”, tha ai.
Taksa 100 për qind për importet nga Serbia ka ndikuar që dialogu për normalizimin e raporteve ndërmjet Kosovës dhe Serbisë të ndërpritet. Kundër kësaj takse, që nga vendosja e saj, ishin deklaruar Shtetet e Bashkuara të Amerikës dhe Bashkimi Evropian, pasi që nga ajo kohë, dialogu në mes Kosovës dhe Serbisë ishte ndërprerë.
Një masë reciprociteti ndaj Serbisë, Kosova e kishte aplikuar edhe në korrik të vitit 2011.
Kjo masë e reciprocitetit në atë kohë ishte marrë pasi që Serbia për tre vjet pas shpalljes së pavarësisë në Kosovën në vitin 2008, kishte bllokuar mallrat nga Kosova për shkak të ndërrimit të vulave nga ato të UNMIK-ut në ato të Republikës së Kosovës.
Të ngjashme
Nga 1 qershori kosovarët mund të dalin në kafene e restorante, por me disa masa
Të tjera nga Kosova
E-Diaspora
-
Austri – Kosovë – Austri: Nisen linjat e rregullta të autobusëve Kompanitë e autobusëve kanë njoftuar se janë marr të gjitha masat mbrojtëse të nevojshme që të...
-
Koronavirusi prek edhe remitencat e diasporës në Kosovë
-
Ordinanca e tetovarit hap dyert për pacientët shqiptarë në Zvicër
-
Berisha: Gjatë pandemisë, kam importuar dyfish më shumë nga Kosova në Zvicër
-
Nga 15 qershori, Airprishtina nis fluturimet për në Shkup dhe Ohër
Jeta në Zvicër
-
40% e të sëmurëve në stacionet intensive në Zvicër, më të rinj se 60 vjeç 40 për qind e pacientëve që ishin sëmurë rëndë me Covid-19, gjegjësisht ishin shtruar në stacione...
-
Zvicër: 15 miliardë franga shtesë për sigurimin e të papunëve
-
Zvicër: Shteti mbështet sportistët, por u kërkon t`i ulin pagat për 20%
-
Covid-19 në Zvicër, sërish në “binarë normalë”: 17 të infektuar, asnjë i vdekur
-
Zvicër: Prej sot lejohen tubimet me deri 30 persona